Source: https://www.riigiteataja.ee/akt/12987975
Timestamp: 2019-02-16 12:21:18+00:00

Document:
§ 2 Geodeetiline süsteem ja selle kasutamine
§ 3 Geodeetilise süsteemi koosseis
§ 5 Tasapinnaliste ristkoordinaatide süsteem
§ 6 Kõrgussüsteem
§ 7 Gravimeetriline süsteem
§ 8 Geodeetilise süsteemi rakendamise kord
RTL 2008, 57, 789
Vastu võetud 30.06.2008 nr 26
Määrus kehtestatakse «Avaliku teabe seaduse» § 439 lõike 1 punkti 2 ning Vabariigi Valitsuse 17. jaanuari 2008. a määruse nr 17 «Volituste andmine geodeetilise süsteemi kehtestamiseks» alusel.
Määrusega kehtestatakse geodeetiline süsteem, selle koosseis ja rakendamise kord.
§ 2. Geodeetiline süsteem ja selle kasutamine
(1) Geodeetiline süsteem on andmekogude pidamist kindlustav süsteem, mis tagab geodeetiliste, gravimeetriliste, topograafiliste, kartograafiliste ja maamõõdutööde teostamise ühtses koordinaatsüsteemis.
(2) Geodeetilise süsteemi kasutamine on kohustuslik:
1) riigi ja kohaliku omavalitsuse andmekogude pidamisel;
(3) Geodeetilise süsteemi rakendamine ei laiene:
1) rahvusvaheliste kokkulepete alusel valmistatavatele teemakaartidele;
(4) Geodeetilist süsteemi koordineeriv asutus on Maa-amet.
§ 3. Geodeetilise süsteemi koosseis
(1) Geodeetiliseks referentssüsteemiks on Euroopa Terrestriline Referentssüsteem 89 (edaspidi ETRS89), mis on määratletud alljärgnevalt:
1) ETRS89 ühtib Rahvusvahelise Geodeesia Assotsiatsiooni (edaspidi IAG) Euroopa Referentsraamistiku Alakomisjoni (edaspidi EUREF) 1990. a sümpoosioni resolutsiooni nr 1 kohaselt Rahvusvahelise Maa Rotatsiooniteenistuse (edaspidi IERS) Rahvusvahelise Terrestrilise Referentssüsteemiga (edaspidi ITRS) epohhil 1989.0 ning ta on fikseeritud Euraasia laama stabiilses osas. Geodeetiliste koordinaatide arvutamisel kasutatakse ellipsoidi GRS80;
2) IERS referentssüsteem ITRS on kokkuleppeline terrestriline referentssüsteem, mis koosneb süsteemi koordinaatide alguse, mõõtkava, orientatsiooni ja ajaliste muutuste määramiseks vajalikest eeskirjadest, kokkulepetest ning modelleeringutest vastavalt IERS 1996. a määratlustele;
3) IERS poolt uuendatava ja täpsustatava referentssüsteemi ITRS realisatsiooniks on geodeetiliste punktide geotsentriliste ristkoordinaatide kogum – Terrestriline Referentsraamistik (edaspidi ITRF).
(4) Geodeetilise võrgu punktide koordinaadid epohhil 1997.56 tuginevad ITRS realisatsioonil ITRF96 ja geodeetilise võrgu I klassi punktide mõõtmisel, arvutustes on kasutatud EUREF määratluse kohast metoodikat.
(6) Eestis loetakse EUREF-EST97 koordinaadid ja Ülemaailmse Geodeetilise Süsteemi 1984 (edaspidi WGS84) realisatsiooni WGS84(G873) koordinaadid identseteks. WGS84 on määratletud alljärgnevalt:
1) WGS84 on kokkuleppeline terrestriline referentssüsteem, mis koosneb süsteemi koordinaatide alguse, mõõtkava, orientatsiooni ja ajaliste muutuste määramiseks vajalikest eeskirjadest, kokkulepetest ning modelleeringutest vastavalt IERS 1996. a määratlustele;
2) WGS84 realisatsiooniks on punktide geotsentriliste ristkoordinaatide kogum WGS84(G873).
§ 5. Tasapinnaliste ristkoordinaatide süsteem
(1) Tasapinnaliste ristkoordinaatide süsteem L-EST tuleneb Lamberti kahe lõikeparalleeliga koonilisest konformsest kaardiprojektsioonist LAMBERT-ESTONIA (edaspidi LAMBERT-EST), mille arvutused on tehtud ellipsoidil GRS80, kasutades järgmisi arvandmeid:
1) telgmeridiaan LC = 24° 00' E;
2) esimene standardparalleel BS = 58° 00' N;
3) teine standardparalleel BN = 59° 20';
4) koordinaatide algpunkti geodeetilised koordinaadid
B0 = 57° 31' 03''.19415 N, L0 = 24° 00' E;
§ 6. Kõrgussüsteem
(1) Eesti kõrgussüsteemiks on Balti 1977. a kõrgussüsteem (edaspidi BK77), mis on määratud järgmiste parameetritega:
4) kõrgused arvutatakse normaalkõrgustena, Maa raskuskiirenduse normaalvälja arvutamisel kasutatakse Helmerti 1901. a valemit.
(2) BK77 realisatsiooniks Eesti territooriumil on nivelleerimisvõrgu reeperite kõrguste kogum.
(3) Nivelleerimisvõrk jaguneb mõõtmiste täpsuse, punktide kindlustatuse ja võrgu hierarhilise ülesehituse kohaselt I, II, III ja IV klassi võrguks. Nimetatud võrkude punktid ning nende kõrgused on aluseks teistele kõrgussüsteemi realisatsioonidele Eestis.
§ 7. Gravimeetriline süsteem
(1) Eesti gravimeetriliseks süsteemiks on IAG Rahvusvahelise Gravimeetriakomisjoni (IGC) II töögrupi poolt koostatud Rahvusvaheliste Gravimeetriliste Absoluutpunktide Põhivõrgu (edaspidi IAGBN) 1988. a määratlustel põhinev süsteem.
(3) Eesti gravimeetriline võrk jaguneb vastavalt mõõtmiste täpsuse, punktide kindlustatuse ning võrgu hierarhilise ülesehituse kohaselt I, II ja III klassi võrguks. Nimetatud võrkude punktid ning nende raskuskiirenduse väärtused on aluseks teistele gravimeetrilise süsteemi realisatsioonidele Eestis.
(4) Gravimeetrilise võrgu punktide raskuskiirenduse väärtused epohhil 1995.8 tuginevad IAGBN määratluse kohaselt läbi viidud gravimeetrilise võrgu I klassi punktide raskuskiirenduse absoluutmõõtmiste tulemusel.
§ 8. Geodeetilise süsteemi rakendamise kord
(1) Riigi ja kohaliku omavalitsuse andmekogude pidamisel kasutatakse tasapinnalisi ristkoordinaate L-EST97. EUREF-EST97 koordinaadid, BK77 kõrgused ja GV-EST95 raskuskiirenduse väärtused lisatakse riigi ja kohaliku omavalitsuse andmekogudesse vastavalt vajadusele.
(2) Rahvusvaheliste kokkulepete alusel peetavates andmekogudes olevad koordinaadid peavad olema riigisiseseks kasutamiseks kättesaadavad L-EST97 tasapinnaliste ristkoordinaatidena.
(3) Riigi ja kohalike omavalitsuste andmekogude pidajad määravad koostöös Maa-ametiga seni kasutusel olevate koordinaatsüsteemide koordinaatide ja L-EST97 koordinaatide vahelised parameetrid.
Määrust kohaldatakse tagasiulatuvalt 1. jaanuarist 2008. a.

References: § 3

§ 5

§ 6

§ 7

§ 8
 § 439

§ 2

§ 3

§ 5

§ 6

§ 7

§ 8